
        Trasa Sedembolestnej Panny Márie

        

[bookmark: _heading=h.o2i2izpi8j7]Priebeh trasy:  Kostol Všetkých svätých, Humenné → Kalvária, Humenné → Chrám Zosnutia Presvätej Bohorodičky, Humenné  → Kostol Narodenia svätého Jána Krstiteľa, Kochanovce → Kostol Najsvätejšieho Srdca Ježišovho, Lackovce → Gréckokatolícky chrám sv. Michala archanjela, Hažín nad Cirochou → Kostol sv. Štefana, Kamenica nad Cirochou → Kostol sv. Jána Nepomuckého, Kamienka → Kostol Mena Panny Márie, Ptičie → Kaplnka Navštívenia Panny Márie, Chlmec → Gréckokatolícky  Chrám Narodenia Presvätej Bohorodičky → Kostol svätej Márie Magdalény, Chlmec → Kostol svätého Martina z Tours, Jasenov →  Gréckokatolícky chrám sv. apoštolov Petra a Pavla, Sídl. Pod Sokolejom Humenné → Kaplnka Panny Márie, Matky ustavičnej pomoci

Celková dĺžka: 42,3 km
Nastúpanie - prevýšenie: 728 m

! Miesta, kde je potrebné zachovať mimoriadnu opatrnosť, aby ste nezišli z vyznačenej trasy, sú v tomto opise zvýraznené výkričníkom a sú podčiarknuté. Na týchto úsekoch zachovajte mimoriadnu obozretnosť a opatrnosť.
† V opise sú krížikom označené miesta, kde by ste mali prečítať rozjímanie a uvažovať o zastavení krížovej cesty.
( ) Číslo v zátvorke je vyznačený kilometer na mape, respektíve orientačný bod na mape. 

Pravidlá pohybu po trase:
1. Počas krížovej cesty sa nepohybuj sám, ale skupinách s počtom okolo 10 osôb.
2. Každá osoba musí mať na sebe reflexné prvky.
3. Po cestných komunikáciách sa pohybuj v súlade s pravidlami cestnej premávky (chodci sa pohybujú po ľavej krajnici alebo čo najbližšie pri ľavom okraji vozovky, jeden za druhým). Osoba, ktorá je na začiatku a na konci skupiny má mať zasvietenú baterku (prvý s bielym svetlom smerujúcim dopredu, posledný s červeným svetlom smerujúcim dozadu).
4. Miesto, kde budeš stáť počas čítania rozjímaní krížovej cesty alebo počas prestávok, si vyber tak, aby si dbal na svoju bezpečnosť a aby si nebránil pohybu ostatných účastníkov EKC alebo iným osobám.
5. Dbaj na vlastnú bezpečnosť a bezpečnosť druhých. Počas Extrémnej krížovej cesty platí pravidlo zachovávať ticho. Toto pravidlo platí od začiatku Extrémnej krížovej cesty. Rešpektuj ostatných účastníkov, ktorí chcú rozjímať o tajomstvách krížovej cesty a zažiť osobné stretnutie s Bohom v tichu a modlitbe. Upozorni tých, ktorí toto pravidlo nerešpektujú.

V prípade vzniku nebezpečnej situácie...
Trasa EKC prebieha rôznym terénom. Môže sa stať, že budeš jedinou osobou, ktorá bude môcť pomôcť inému účastníkovi. Preto neváhaj zareagovať, keby sa niekto ocitol v ťažkostiach. Pravidlo zachovávať ticho preruš vždy, ak zistíš, že: • niekto sa zranil alebo má iné zdravotné ťažkosti, • niekto leží alebo sedí bez pohybu, • niekto má problémy počas chôdze alebo sa mu ťažko dýcha, • niekto vysiela záchranný signál. Ak sa sám ocitneš v niektorej z uvedených situácií alebo ak niekto iný bude potrebovať tvoju pomoc – zachovaj sa zodpovedne. Uisti sa najprv, že sám si v bezpečí a že ti nehrozí nebezpečenstvo a začni s poskytovaním prvej pomoci a privolaj záchrannú službu na núdzovom čísle 112.

Účasť je na vlastnú zodpovednosť!

Začiatok Extrémnej Krížovej Cesty - Humenné
Kostol Všetkých Svätých, Humenné
Po skončení svätej omše vyjdeme po ulici Brestovská do kopca popri farskom dvore. Pri cintoríne zabočíme vľavo a pôjdeme na koniec Ulice Janka Kráľa, kde  asi po 20 metroch sa dostaneme k zastaveniu na Kalvárii.
†  I. Zastavenie - Kalvária, Humenné
Z Kalvárie zídeme dole na Mierovú ulicu(6), ktorou sa vydáme vľavo smerom ku Kostolu Všetkých svätých, prejdeme dve svetelné križovatky na Gorkého, stále rovno, popri Mestskom kultúrnom stredisku až na koniec ulice, kde zabočíme vľavo na ulicu Provaznická a potom hneď vpravo na ulicu Lipová. Pôjdeme rovno takmer na koniec ulice, kde sa dostaneme ku schodom vedúcim hore ku chrámu. 
†  II. Zastavenie (2,7 km) Chrám Zosnutia Presvätej Bohorodičky, Humenné (9)
Vyjdeme von z oplotenia chrámu, zabočíme vľavo na Lesná a pokračujeme popri škole hore. Následne zabočíme doľava na Fučíkové sady a pri najbližšej odbočke na ulicu Orechová(14) mierne doľava, jemne hore a vpravo. Tam sa napojíme na žltú značku (15), ktorá nás dovedie k rázcestníku Handrix, od ktorého pôjdeme po cyklistickej trase smer Hubková koliba, odtiaľ po cyklistickej trase smer Hrob Grófky poza kolibu. Po zhruba dvoch kilometroch najbližšom prídeme na stret ciest v tvare písmena „V“ (20). Odpojíme sa z cyklistického chodníka a prídeme ku krížu.  budeme sa držať vpravo na lesnej ceste,  ktorá nás vyvedie na lúku a pravotočivo postupne do Kochanoviec, pričom sa vždy držíme vpravo. Pri vstupe do obce sa asi po minúte dostaneme na rozdvojenie ulice a vydáme sa rovno po pravej strane až ku kostolu.
†  III. Zastavenie (8,6 km) Kostol Narodenia svätého Jána Krstiteľa, Kochanovce (25)
Od kostola pokračujeme cez hlavnú cestu rovno po moste popri ihrisku, pri betonárke na mostíku sa stočíme doľava, ideme rovno a pri najbližšej odbočke pôjdeme vpravo (28). Pôjdeme vždy rovno, až kým sa nedostaneme na hlavnú cestu do obce, na ktorej zabočíme vľavo (29). Na najbližšej križovatke odbočíme vpravo (30) a pôjdeme rovno v smere tabule Kostol, priamo ku kostolu.
†  IV. Zastavenie (11,3 km) Kostol Najsvätejšieho Srdca Ježišovho, Lackovce (31)
Od kostola pôjdeme stále rovno cez cestu po asfaltke v smere Lávka cez Cirochu (32), na rozhraní asfaltky pôjdeme vpravo k lávke (33). Tu sa napojíme na cyklotrasu, ktorou pôjdeme až po gréckokatolícky kostol.
†  V. Zastavenie (12,7 km) Gréckokatolícky kostol sv. Michala archanjela, Hažín nad Cirochou (38)
Od kostola pôjdeme po chodníku v smere na Kamenicu nad Cirochou k roľníckemu družstvu Hažín nad Cirochou (39). Tu prejdeme cez cestu (!) a pokračujeme smerom ku koľajniciam. Tesne pred koľajnicami (40) odbočíme vpravo. Asi po 300m, prejdeme cez železničné priecestie (!) (41), za ktorým stočíme vpravo a prídeme až do Kamenice nad Cirochou na Železničnú ulicu (46). Na konci ulice odbočíme vpravo(47) ku Kostolu sv. Štefana(48). 
†  VI. Zastavenie (16,1 km) Kostol sv. Štefana, Kamenica nad Cirochou (48)
Od kostola sa vydáme smerom k pomníku (49) a odbočíme vpravo smerom na Humenné. Asi o 200m odbočíme z hlavnej cesty doľava (50) smerom na cintorín. Pred cintorínom sa budeme držať vpravo po lesom chodníku smerom na Kamienku (51, 52). Na konci lesného chodníka zabočíme vľavo do kopca (53). Na kopci (53) zabočíme  doprava a lesným chodníkom zídeme k rieke (54). Pred riekou (54) odbočíme vľavo a lesným chodníkom pokračujeme až ku kostolu sv. Jána Nepomuckého. 
†  VII. Zastavenie (20 km) Kostol sv. Jána Nepomuckého, Kamienka (55)
Od kostola sa vyberieme smerom do dediny a o 300m (56) zabočíme doprava cez rieku, na rázcestí (57) pri autobusovej zástavke sa držíme  vpravo smerom k cintorínu. Z hlavnej cesty odbočíme vľavo (58) k cintorínu a pokračujeme poľnou cestou do Ptičieho, kde v strede dediny (59) odbočíme vpravo ku Kostolu Mena Panny Márie (60).
†  VIII. Zastavenie (23,7 km) Kostol Mena Panny Márie, Ptičie (60)
Od kostola sa vyberieme smerom k obecnému úradu (61) a zabočíme doľava. Asi po 100m prídeme na hlavnú cestu (62) kde zabočíme vpravo a pokračujeme asi 1,5km až na rázcestie (63), kde odbočíme vľavo na Chlmec. Hlavnou cestou (!) prídeme ku kaplnke Navštívenia Panny Márie (64).   
†  IX. Zastavenie (26,2 km) Kaplnka Navštívenia Panny Márie, Chlmec (64)
Od Kaplnky sa vyberieme smerom na obec Porúbka (!) (65). V obci Porúbka pred obecným úradom (66) na autobusovej točni zabočíme vpravo ku chrámu Narodenia Presvätej Bohorodičky (67). 
†  X. Zastavenie (29,5 km) Chrám Narodenia Presvätej Bohorodičky, Porúbka (67)
Od chrámu sa za cintorínom držíme vľavo (68) a následne zabočíme doprava (69) po turistickom chodníku až na vrch lyžiarskeho vleku (70). Pokračujeme dole vlekom smerom do dediny (71, 72). V dedine, hneď za mostom (73) odbočíme doľava a smerujeme ulicou až k obecnému úradu (74), kde zabočíme doľava ku Kostolu sv. Márie Magdalény (75). 
†  XI. Zastavenie (33,7 km) Kostol sv. Márie Magdalény, Chlmec (75)
Od kostola sa vyberieme vpravo do kopca (76) k domu smútku, za ktorým odbočíme vpravo (77) na turistický chodník smerom na Skalku. Po značkách EKC prídeme k prístrešku (78), kde sa budeme držať vľavo smerom na Jasenov (79, 80). Pri vstupe do dediny Jasenov na križovatke (81) odbočíme vľavo na Okružnú ulicu a následne hneď vpravo (82) na ul. Hlavnú. Po hlavnej ulici prídeme až ku Kostolu sv. Martina z Tours (83). 
†  XII. Zastavenie (37,6 km) Kostol sv. Martina z Tours, Jasenov (83)
Od kostola sa pustíme vpravo hlavnou ulicou cez celú obec až prídeme do Humenného na križovatku ulíc Jasenovská a Košická (85). Odbočíme vpravo a hneď po chodoch hore (86) smerom po sídlisku ku Grécko -katolíckemu Chrámu sv. apoštolov Petra a Pavla (89). 
† XIII. Zastavenie ( 39,8 km) Chrám sv. apoštolov Petra a Pavla, Humenné (89)
Z chrámu sa vyberieme smerom k hlavnej ceste (90) a zabočíme vľavo. Dolu kopcom prejdeme chodníkom ku križovatke SNP a Jasenovskej (91), kde pokračujeme rovno k novej cyklolávke cez Laborec (93). Za cyklolávkou odbočíme vľavo (94), poza zimný štadión a tenisové kurty sa po cyklistickom chodníku presunieme až za kúpalisko (95), kde odbočíme doprava a popri zdravotníckom centre Chemlon (96), prejdeme k podchodu popod koľaje (97). Po východe z podchodu (98) sa vyberieme smerom po Nemocničnej ulici chodníkom až do areálu nemocnice do Kaplnky Panny Márie, Matky ustavičnej pomoci.  
†  XIV. Zastavenie (42,3 km) Kaplnka Panny Márie, Matky ustavičnej pomoci, Humenné 
Posledné zastavenie a koniec trasy Extrémnej Krížovej Cesty - Humenné
ŽIŤ NAPLNO SA OPLATÍ

